CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5579)
  + [Valencià](/va/acuerdo/5579)






Selector de idioma

Leer

* [Español](/es/acuerdo/5579)
* [Valencià](/va/acuerdo/5579)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE[Butlletí Oficial Universitat d'Alacant](/ca/Publicacion)
===========================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

Data d'aprovació
:   21/11/2019

Data de publicació
:   29/11/2019

Òrgan competent
:   Institut Universitari d'Investigació d'Estudis de Gènere

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5579.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5579)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5579)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE&url=https://www.boua.ua.es/va/acuerdo/5579)

**Títol:** CONVOCATÒRIA D'AJUDES DE L'INSTITUT UNIVERSITARI D'INVESTIGACIÓ D'ESTUDIS DE GÈNERE PER AL DESENVOLUPAMENT D'ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

**Secció:** CONVOCATÒRIES I CONCURSOS

**Òrgan:** Institut Universitari d'Investigació d'Estudis de Gènere

**Data d'aprovació:** dijous, 21 de novembre de 2019

CONVOCATÒRIA D’AJUDES DE L’INSTITUT UNIVERSITARI D’INVESTIGACIÓ D’ESTUDIS DE GÈNERE PER AL DESENVOLUPAMENT D’ACTIVITATS DIRIGIDES A LA REDACCIÓ DE TESIS DOCTORALS DES DE LA PERSPECTIVA DE GÈNERE

L’Institut Universitari d’Investigació d’Estudis de Gènere convoca sis ajudes per al desenvolupament d’activitats d’investigació durant el període de redacció de tesis doctorals que tinguen en compte la perspectiva de gènere.

1. OBJECTIU I PRESSUPOST

Es convoquen sis ajudes de 500€ cadascuna per a finançar activitats previstes per al 2020 i adreçades a l’elaboració de tesis doctorals que centren les seues investigacions en estudis sobre les dones, de gènere i feministes. Aquestes ajudes s’emmarquen en els objectius del Pla d’Igualtat de la Universitat d’Alacant i responen a la inclusió de la perspectiva de gènere com a categoria transversal en la ciència, la tecnologia i la innovació promoguda des de la Llei 14/2011, d’1 de juny, de la ciència, la tecnologia i la innovació.

La Universitat d’Alacant, amb càrrec a l’aplicació pressupostària 63281839 o al capítol 2 del Centre de Despesa de l’IUIEG (041900), destinarà a aquesta convocatòria d’ajudes una quantitat no superior a 3.000€. L’execució d’aquesta dotació està supeditada a la disponibilitat de liquiditat de la Universitat d’Alacant.

2. ACCIONS SUSCEPTIBLES D’AJUDA

Podran ser objecte d’aquestes ajudes:

- Les estades breus en centres d’investigació.

- El desplaçament a biblioteques especialitzades o centres de documentació.

- El desplaçament amb la finalitat d'obtindre informació (fonts primàries) directament relacionada amb l'objecte de la investigació

- La participació en congressos, seminaris i trobades nacionals o internacionals per a la presentació de ponències o comunicacions

3. OBLIGACIONS DE LES PERSONES BENEFICIÀRIES DE L’AJUDA

Les persones que es beneficien d’una de les ajudes previstes en aquesta convocatòria hauran de:

- Dur a terme l’acció en els terminis previstos en la sol·licitud.

- Fer referència a la seua condició de beneficiària o beneficiari d’aquesta ajuda de l’Institut Universitari d’Investigació d’Estudis de Gènere de la Universitat d’Alacant en les publicacions i altres resultats que es puguen derivar de les activitats d’investigació portades a cap durant el període en què es beneficia de l’ajuda.

- En el termini màxim d’un any a partir de la data de resolució, lliurar en l’Institut Universitari d’Investigació d’Estudis de Gènere tota la documentació requerida en l’apartat 7 d’aquesta convocatòria (Documentació justificativa que caldrà lliurar perquè siga abonada l’ajuda).

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

4. REQUISITS PER A SOL·LICITAR L’AJUDA

a) Ser estudiant d’un programa de doctorat de la Universitat d’Alacant.

b) Haver registrat en el RAPI un pla d’investigació centrat en l’estudi de l’experiència de les dones o les diferències de gènere amb la finalitat de conèixer, difondre, establir estratègies i avaluar alternatives des dels possibles plantejaments històrics, artísticoliteraris, geogràfics, sociològics, econòmics, jurídics, de la salut o de qualsevol altre vessant del saber.

c) Emprendre l’acció objecte de l’ajuda en el termini màxim d’un any a partir de la resolució.

5. PRESENTACIÓ DE SOL·LICITUDS

Les sol·licituds per a aquesta convocatòria d’ajudes s’hauran d’omplir en el model oficial que estarà disponible en la pàgina web de l’Institut Universitari d’Investigació d’Estudis de Gènere (<https://ieg.ua.es/va/recerca/ajudes-a-la-investigacio/ajudes-per-a-activitats-d-investigacio.html>).

Els models dels annexos també estaran disponibles en la mateixa pàgina web.

Només s’admetrà una sol·licitud per persona.

Els formularis de sol·licitud, una vegada omplits i signats, es presentaran en el Registre General de la Universitat d’Alacant o en el seus registres auxiliars o qualsevol dels mitjans a què es refereix l’article 16 de la Llei 39/2015, d’1 d’octubre, del procediment administratiu comú de les administracions públiques, acompanyats de la documentació següent:

a) Fotocòpia del DNI o NIE.

b) Còpia del pla d’investigació.

c) Carta de la directora o director de la tesi en què avala el pla d’investigació.

d) Imprès de sol·licitud, omplit i signat. <https://ieg.ua.es/va/documentos/investigacio/ajudes-a-tesis-doctorals/annexos/impres-de-sol-licitud-ajudes-a-tesi.docx>

e) Una memòria de les accions que es pretenen realitzar amb l’ajuda sol·licitada segons el model de l’annex II. <https://ieg.ua.es/va/documentos/investigacio/ajudes-a-tesis-doctorals/annexos/annex-ii-ajudes-tesi.docx>

f) El currículum de qui fa la sol·licitud d’acord amb el model de l’annex III. <https://ieg.ua.es/es/documentos/investigacion/ayudas-a-tesis-doctorales/anexos/anexo-iii-ayudas-tesis.docx>

g) El currículum del director o directora de la tesi doctoral d’acord amb el model CVN.

El termini de presentació de sol·licituds acaba el 8 de gener de 2020.

6. RESOLUCIÓ

Les sol·licituds seran avaluades per una comissió formada per la Comissió Permanent de l’IUIEG i la directora de l’Escola de Doctorat.

Per a l’avaluació i selecció de les sol·licituds s’aplicarà el barem següent:

1. L’activitat prèvia desenvolupada en l’àmbit dels estudis de gènere per la persona sol·licitant; s’hi valoraran especialment les publicacions i comunicacions en congressos (fins a 1 punt).

2. Haver formalitzat la matrícula en el Programa de Doctorat d’Estudis Pluridisciplinaris de Gènere (1 punt).

3. Els objectius del projecte de tesi doctoral des de la perspectiva de gènere (fins a 2 punts).

4. La metodologia del projecte amb perspectiva de gènere (fins a 2 punts).

5. La justificació de l’acció que es vol dur a terme i del pressupost (fins a 2 punts).

6. El currículum del director o directora de la tesi doctoral; s’hi valorarà especialment la seua trajectòria en estudis de gènere (fins a 1 punt).

7. No haver-se beneficiat d’aquesta mateixa ajuda en la convocatòria anterior (1 punt).

La puntuació mínima per a obtenir una ajuda serà de 6 punts.

La resolució de la concessió de les ajudes es farà dins dels 10 dies naturals següents a la conclusió del termini de presentació de sol·licituds a través de la seua publicació en la pàgina web de l’Institut Universitari d’Investigació d’Estudis de Gènere i tindrà efecte amb caràcter general de l’article 45 de la Llei 39/2015, d’1 d’octubre, del procediment administratiu comú de les administracions públiques.

L’acceptació de l’ajuda haurà de ser comunicada en un termini màxim de 10 dies naturals a partir de la publicació de la resolució definitiva; en cas contrari s’entendrà que es renuncia a l’ajuda.

La comissió es reserva tant el dret de declarar deserta la convocatòria com el de no adjudicar la totalitat de les ajudes oferides. En aquest últim supòsit, la comissió avaluadora es reserva el dret d’incrementar les ajudes que es concediran a la resta de sol·licitants.

Aquestes ajudes seran incompatibles amb altres ajudes o subvencions de naturalesa anàloga destinades a finançar la mateixa activitat, excepte quan aquestes ajudes no arriben a cobrir la totalitat de les despeses sol·licitades. En aquest cas es podrà destinar part de l’ajuda obtinguda a cobrir la part de despeses no finançada.

7. DOCUMENTACIÓ JUSTIFICATIVA QUE CALDRÀ LLIURAR PERQUÈ SIGA ABONADA L’AJUDA

- Memòria de les activitats realitzades d’acord amb la sol·licitud, signada per la persona sol·licitant i director o directora de tesi.

- Certificat, si escau, del centre receptor, en el qual s’especifiquen les dates de l’estada i les activitats dutes a terme. En el cas de participació en congressos, seminaris i trobades nacionals o internacionals per a presentar una ponència, caldrà adjuntar el certificat corresponent expedit per l’organització d’aquest, en el qual consten les dates de l’esdeveniment i el títol de la ponència.

- Totes les accions finançades amb aquesta ajuda hauran de ser justificades documentalment.

· Justificants originals de les despeses de viatge realitzats segons l'indicat en l'annex I. <https://ieg.ua.es/va/documentos/investigacio/ajudes-a-tesis-doctorals/annexos/annex-i-ajudes-tesi.pdf>

· Justificants originals de les despeses d’allotjament segons l’indicat en l’annex I. <https://ieg.ua.es/va/documentos/investigacio/ajudes-a-tesis-doctorals/annexos/annex-i-ajudes-tesi.pdf>

· Justificants originals d’altres despeses segons l’indicat en l’annex I. <https://ieg.ua.es/va/documentos/investigacio/ajudes-a-tesis-doctorals/annexos/annex-i-ajudes-tesi.pdf>

8. JUSTIFICACIÓ DE LES DESPESES DE VIATGE, ALLOTJAMENT I MANUTENCIÓ

Es tindran en compte exclusivament els costos de viatge, allotjament, manutenció i transports locals corresponents al període temporal en què es faça l’activitat susceptible de l’ajuda i avalats per les dates consignades en el certificat d’aquesta.

Per a les despeses de manutenció (dietes) no caldrà presentar justificants, ja que s’abonaran les quantitats previstes a aquest efecte en l’annex I. Per a les despeses d'allotjament i viatge, en cap cas es podran superar els imports establits en aquest annex

9. SEGUIMENT

L’ajuda es trametrà en un termini aproximat de 10 dies a partir de l’acceptació de la resolució a través d’un primer pagament del 60% del total de l’ajuda concedida. El pagament del 40 % restant es farà en el moment en què es lliure la documentació indicada en l’apartat 7 d’aquesta convocatòria, sempre que s’hagen complit els requisits que s’hi estableixen.

L’incompliment total o parcial dels requisits i obligacions establides en aquesta convocatòria podrà donar lloc a la revocació de l’ajuda concedida parcialment o totalment i l’obligació de reintegrar la quantia corresponent, segons la normativa aplicable en matèria de subvencions públiques.

INFORMACIÓ

Institut Universitari d’Investigació d’Estudis de Gènere (aulari II)

<https://ieg.ua.es/va/recerca/ajudes-a-la-investigacio/ajudes-per-a-activitats-d-investigacio.html>

Telèfon: 738 80 80 27

[znuwm@ac.rm](mailto:tnlnk@bp.kh)

Alacant, 21 de novembre de 2019

Helena Establier Pérez

Directora de l’IUIEG





[Carretera Sant Vicent del Raspeig s/n  
03911 Sant Vicent del Raspeig - Alacant  
 Tel. 27 353 6128 - Fax 07 060 0566](https://www.google.es/maps/@57.840989,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12864&trk=tyah&trkInfo=tarId%1L7919421872015%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)